Pactem Nord estabilitza puestos de treball per a “atendre millor els nostres veïns i veïnes a la comarca”
21 de Gener de 2025

Amb estes paraules el president del Consorci Pactem Nord, Miguel Chavarría, alcalde de l'Ajuntament d'Alboraia, va agrair a les professionals el seu bon quefer en l'entitat, felicitant al seu torn a tot l'equip pel treball realitzat i posant en valor la implicació i compromís dels ajuntaments, sindicats i associacions empresarials en els projectes comarcals d'ocupació.

L'objectiu d'esta trobada a l'ajuntament este divendres 17 de gener, era el de formalitzar la seua relació laboral amb l'entitat, atés que ja ha finalitzat el procés d'estabilització posat en marxa amb motiu de Llei 20/2021, de 28 de desembre, de mesures urgents per a la reducció de la temporalitat en l'ocupació pública.

D'esta manera, segons les seues pròpies paraules, la comarca disposa d'un dispositiu més potent que permet reforçar la labor dels equips municipals en matèria d'ocupació, promoció econòmica i servicis socials. El president de l'entitat va animar a l'equip a continuar treballant de la mateixa manera fent-se valedor de la gran importància que té el servici públic i la reducció de l'ocupació temporal en les administracions.